CONCURS DE FOTOGRAFIA ""EL QUE NO VEUS"". ANY INTERNACIONAL DE LA TAULA PERIÒDICA DELS ELEMENTS QUÍMICS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5218)
  + [Valencià](/va/acuerdo/5218)






Selector de idioma

Leer

* [Español](/es/acuerdo/5218)
* [Valencià](/va/acuerdo/5218)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE FOTOGRAFIA ""EL QUE NO VEUS"". ANY INTERNACIONAL DE LA TAULA PERIÒDICA DELS ELEMENTS QUÍMICS[Butlletí Oficial Universitat d'Alacant](/ca/Publicacion)
================================================================================================================================================================

Secretaria General

Butlletí Oficial Universitat d'Alacant





CONCURS DE FOTOGRAFIA ""EL QUE NO VEUS"". ANY INTERNACIONAL DE LA TAULA PERIÒDICA DELS ELEMENTS QUÍMICS

Data d'aprovació
:   09/04/2019

Data de publicació
:   10/04/2019

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5218.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5218)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5218)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE FOTOGRAFIA ""EL QUE NO VEUS"". ANY INTERNACIONAL DE LA TAULA PERIÒDICA DELS ELEMENTS QUÍMICS&url=https://www.boua.ua.es/va/acuerdo/5218)

**Títol:** CONCURS DE FOTOGRAFIA ""EL QUE NO VEUS"". ANY INTERNACIONAL DE LA TAULA PERIÒDICA DELS ELEMENTS QUÍMICS

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** dimarts, 9 d'abril de 2019

CONCURS DE FOTOGRAFIA “EL QUE NO VEUS”. ANY INTERNACIONAL DE LA TAULA PERIÒDICA DELS ELEMENTS QUÍMICS

L'any 2019 ha sigut declarat per Nacions Unides com l’Any Internacional de la Taula periòdica dels Elements Químics (IYPT 2019, en anglès). Amb motiu d'aquesta declaració, la Facultat de Ciències de la Universitat d'Alacant, amb la col·laboració de la secció local de la Reial Societat Espanyola de Química (RSEQ), organitza un concurs de fotografia que té com a motiu central els elements de la taula periòdica; elements que ens envolten en tot moment i no veiem.

L'objectiu principal d'aquest concurs és mostrar sota un enfocament científic, particularment químic, imatges que interrelacionen els nostres coneixements universitaris amb la composició de l'entorn. Així mateix, aquest concurs persegueix promoure la participació de l'alumnat i del personal de les facultats i busca una implicació més enllà de l'àmbit academicolaboral.

BASES DEL CONCURS

Premis

Es concediran tres premis, atorgats a les tres fotografies guanyadores, i seran els següents:

1r Dotat amb 299 €

2n Dotat amb 200 €

3r Dotat amb 100 €

Participació

Podran participar-hi totes les persones que siguen membres de la comunitat universitària que integra la Universitat d'Alacant.

Les persones guanyadores es comprometen a participar en la convocatòria nacional d'aquest concurs.

Cada concursant podrà presentar com a màxim dues fotografies inèdites.

Jurat: composició, deliberació i resolució

El jurat estarà presidit pel degà de la Facultat de Ciències o persona en qui delegue, i estarà format per una persona membre del col·lectiu del PDI, una del col·lectiu d'estudiants i una altra del col·lectiu del PAS de la Facultat.

El jurat seleccionarà les tres fotografies que considere que millor s'ajusten als objectius del concurs, i valorarà especialment els aspectes següents:

- Originalitat  
- Composició i muntatge fotogràfics  
- Rigor científic  
- Contingut innovador  
- Facilitat en la transmissió del missatge, del concepte i del contingut  
- Correlació de la fotografia amb la descripció proporcionada  
- Vinculació de la fotografia amb fonaments químics, bioquímics o d’enginyeria, especialment amb els elements de la taula periòdica o la seua forma.

El jurat emetrà la resolució fent referència a les fotografies premiades únicament amb el títol, i només coneixerà la identitat dels autors o de les autores després que s'haja produït la resolució, en el moment de signar l'acta del concurs.

La data límit per a la presentació de les fotografies és el 30 de juny de 2019.

Resolució

El resultat es publicarà en la pàgina web de la Facultat de Ciències abans del 31 de juliol de 2019.

Requisits tècnics de les fotografies i presentació

Les fotografies en format electrònic hauran de tenir com a màxim 4 Mb i una resolució mínima de 72 ppp (píxels per polzada), hauran d'estar en format jpg, gif o png, i es presentaran al concurs a través del formulari web que s'habilitarà en la pàgina de la Facultat de Ciències.

Aspectes legals

La Facultat de Ciències es reserva el dret d'editar i usar totes les fotografies presentades al concurs sense afany de lucre per a finalitats acadèmiques o de difusió i n’esmentarà sempre l'autor o l’autora.

Els autors o autores de les fotografies premiades cediran, respectivament, tots els drets sobre les imatges a favor de la Facultat de Ciències, que es reserva el dret d'editar-les i utilitzar-les, sense afany de lucre, i esmentar-ne sempre l'autor o l’autora.

Les persones participants seran responsables de les reclamacions que es puguen produir per drets de propietat intel·lectual o d'imatge de tercers.

La participació en aquest concurs implica l'acceptació d’aquestes bases. L'incompliment d'alguna de les bases donarà lloc a la desqualificació del/de la concursant.

Control previ de l'originalitat de les obres

a) Mitjançant el programari adequat, la Facultat de Ciències comprovarà que les fotografies que es presenten al concurs són íntegrament originals i que no s'han inspirat en l'obra d'un/a altre/a autor/a, ni en la idea ni en l’execució. No s'acceptaran fotografies amb remostreig, retocades en el contingut de la imatge o modificades parcialment.

b) Les fotografies que no complisquen aquestes condicions no seran admeses a concurs.

c) Una vegada superat el control previ d'originalitat de les obres, en les fotografies que entren en concurs solament es permetran els ajustos de corbes, nivells, lluentor, contrast i saturació. L'organització es reserva el dret de demanar l'arxiu original JPG o RAW per a comprovar el compliment d'aquestes normes.

Seran desqualificades les fotografies els drets de propietat intel·lectual de les quals no pertanguen íntegrament i sense excepció a la persona participant en el concurs.

Marc pressupostari

La dotació màxima per a aquesta convocatòria és de 600€ i es troba consignada en el capítol 4 de crèdits del pressupost de la Facultat de Ciències. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Alacant, 9 d'abril de 2019

Luis Gras García

Degà de la Facultat de Ciències





[Carretera Sant Vicent del Raspeig s/n  
03335 Sant Vicent del Raspeig - Alacant  
 Tel. 20 686 4546 - Fax 12 317 6378](https://www.google.es/maps/@81.336321,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12971&trk=tyah&trkInfo=tarId%6H0927265957825%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)